**VZN vyvesené na úradnej tabuli obce, oficiálnej stránke obce, dňa: 30.06.2011**

**V Š E O B E C N E Z Á V Ä Z N É N A R I A D E N I E**

**obce Varhaňovce**

**č. 1/2011**

**o poplatkoch za zapožičanie sálu kultúrneho domu a zasadacej miestnosti obecného úradu**

*Obecné zastupiteľstvo obce Varhaňovce v zmysle § 6 ods. 1, § 11 ods. 4 písm. g zákona SNR č. 369/1990 Zb. o obecnom zriadení v znení neskorších predpisov,*

  *vydáva pre obec Varhaňovce toto:*

 Všeobecne záväzné nariadenie (ďalej len "VZN")

Obec Varhaňovce bude za zapožičanie sálu kultúrneho domu ( ďalej len KD) a priestorov zasadacej miestnosti obecného úradu postupovať v súlade s týmto všeobecným záväzným nariadením. Zapožičať priestory zasadacej miestnosti a sálu KD smie každá fyzická alebo právnická osoba

**čl. I**

 priestory na podujatia trvajúce do 22.00 hod pre fyzické a právnické osoby schvaľuje starosta obce

**čl. II**

priestory na podujatia trvajúce aj po 22.00 hod. pre fyzické a právnické osoby schvaľuje obecná rada

**čl. III**

priestory môže schváliť člen obecnej rady aj telefonicky , čo bude zapísané na najbližšom zasadnutí obecnej rady

**čl. IV**

obecná rada schvaľuje žiadosti zapožičania priestorov KD a priestorov zasadacej miestnosti na dobu maximálne 90 dní vopred od jej zasadnutia

**čl. V**

krst , svadobná hostina, diskotéky a zábavy sa smú konať len v piatok alebo sobotu, výnimka je na Štefanskú zábavu a Veľkonočný pondelok

**čl. VI**

krst , svadobná hostina, diskotéky a zábavy sa smú konať jeden krát za týždeň, nesmú sa konať počas trvania pôstu

**čl. VII**

**1/Poplatky za zapožičanie zasadacej miestnosti obecného úradu**

Poplatky v zimnom období sú v čase potreby vykurovania priestorov

 ***Poplatok pre fyzickú a právnickú osobu na dobu max. na 5 hod***

 a/ občan obce - v letnom období 10,- Eur

 - v zimnom období 15,- Eur

 b / cudzí občania - v letnom období 15,- Eur

 - v zimnom období 20,- Eur

 c/ právnické osoby - v letnom období 15,- Eur

 - v zimnom období 20,- Eur

 d/ pri prenájme trvajúcom viac ako 5 hod. sa poplatky aritmeticky načítavajú za každých

 začatých 5 hod.

**2/ Poplatky za zapožičanie priestorov sálu KD**

Poplatky v zimnom období sú v čase potreby vykurovania priestorov

***Poplatok pre fyzickú a právnickú osobu na dobu max. na 5 hod.***

a/ občan obce - poplatok za uskutočnenie poslednej rozlúčky zo zosnulým (karu) 15,- Eur

b/ občan obce – v letnom období 20,- Eur

 - v zimnom období 50,- Eur

c/ cudzí občania a právnické osoby – v letnom období 25,- Eur

 - v zimnom období 70,- Eur

**3/ Poplatky za zapožičanie priestorov sálu KD**

**Poplatok pre fyzickú a právnickú osobu na dobu dlhšiu ako 5 hod na uskutočnenie**

Poplatky v zimnom období sú v čase potreby vykurovania priestorov

 **Krstu a svadby**

a/ občan obce – v letnom období 120,- Eur

 - v zimnom období 160,- Eur

b/ cudzí občania a právnické osoby – v letnom období 160,- Eur

 - v zimnom období 220,- Eur

**4/ Poplatky za prenájom priestorov sálu KD**

**Poplatok pre fyzickú a právnickú osobu na dobu dlhšiu ako 5 hod na uskutočnenie**

**Diskotéky a zábavy**

 a/ občan obce – v letnom období 100,- Eur

 - v zimnom období 160,- Eur

b/ cudzí občania a právnické osoby – v letnom období 160,- Eur

 - v zimnom období 220,- eur

**čl. VIII**

**1/ Záloha za možné poškodenie majetku obce**

a/ občan obce 100,- Eur

b/ cudzí občania a právnické osoby 150,- eur

**2/ Záloha za zapožičanie riadov**

a/ občan obce 50,- Eur

b/ cudzí občania a právnické osoby 80,- Eur

**3/ Zapožičanie obrusov**

a/ obrusy sa zapožičiavajú len na kary a plesy, pre občanov obce bezplatne

b/ obrusy si dáva čistiť prenajímateľ na vlastné náklady alebo obec na náklady prenajímateľa so všetkými výdavkami, ktoré s tým vznikli

**čl. IX**

zamestnanec obce,  poslanec obecného zastupiteľstva a starosta obce môže raz ročne prenajať sálu KD a raz ročne zasadaciu miestnosť obecného úradu zo zľavou 50%

**čl. X**

o odpustení poplatku, znížení poplatku za sálu KD a zasadaciu miestnosť rozhoduje obecná rada

**čl. XII**

poplatky za prenájom priestorov a možné poškodenia majetku obce obsiahnuté v čl. VII a čl. VIII tohto všeobecného záväzného nariadenia, sa uhrádzajú vopred, najneskôr pred odovzdaním kľúčov od zapožičaných priestorov. Pri nespôsobení škody na majetku obce sa záloha vracia v plnej výške. Pri škode sa táto odpočíta zo zálohy.

**čl. XIII**

o všetkých veciach prenájmu sálu KD a zasadacej miestnosti, ktoré nie sú obsiahnuté v tomto Všeobecnom záväznom nariadení rozhoduje starosta obce

Toto Všeobecné záväzné nariadenie nadobúda účinnosť po pätnástich dňoch od schválenia v obecnom zastupiteľstve

Toto všeobecné záväzné nariadenie obce bolo schválené na 4. zasadnutí obecného zastupiteľstva dňa 28.6.2011

Týmto Všeobecným záväzným nariadením sa ruší všeobecné záväzne nariadenie obce č. 1/2007 prijaté na štvrtom zasadnutí obecného zastupiteľstva dňa 01. 02. 2007

 Anton Štefko

 starosta obce